
Előterjesztés

( a Képviselő-testület 2010. december 15-i ülésére)

Tárgy: A Kunság-Média Nonprofit  Kft. beszámolója a város közművelődési  

             feladatainak ellátásáról.

Kiskőrös város Önkormányzata a kulturális javak védelméről és a muzeális intézmények, a nyilvános könyvtári ellátásról szóló 1997. évi CXL. Törvény

79.§ bekezdése értelmében a Kiskőrösi Önkormányzat a helyi közművelődési feladatok meghatározásáról és ellátásáról szóló a 11/2000.(IV.20)Önk. rendelettel módosított 4/1999.(IV.l) Önk. rendeletben meghatározott közművelődési feladatok elvégzésére Kunság-Média Nonfrofit Kft-ét bízta meg, amely cég kötelezettséget vállalt arra, hogy a közművelődési tevékenységek szakszerű, színvonalas és folyamatos ellátását biztosítja.

2000. július 1-je óta végzi a Kunság –Média Nonfrofit Kft. Közművelődési Megállapodás keretén belül a feladatellátást. 2008-ban a Képviselő-testület közbeszerzési eljárást hirdetett a közművelődési feladatok ellátására, amelyet Kunság-Média Nonfrofit Kft megpályázott és a 2008. június 18-ai testületi ülésén a Képviselő-testület a 69/2008.sz. határozata értelmében a közbeszerzési eljárás nyertesének a Kunság-Média Nonprofit  Kft-ét nyilvánította, mely szerint új Közművelődési Megállapodást kötött Kiskőrös Város Önkormányzata a Kunság-Média Nonprofit Kft-vel, amely szerződés 2013. június 30-án felmondás nélkül megszűnik.

A közművelődés viszonyulása a gazdasághoz 

A huszadik század folyamán, és aztán még erősebben napjainkban, az emberiségnek az életfeltételei alapvetően megváltoztak és azt senki nem veszi figyelembe, hogy ennek milyen következményei vannak az emberi személyiségre vagy az emberi kultúrára. Nagyon eltávolodtunk a természettől, az ünnepek, amelyek a közösséget összetartó rítusok, azok elvesztették az értéküket és elvesztették azt az összetartó erejüket, amire az embernek nagy szüksége van. Válságban a család intézménye, károsodtak a közösségi kapcsolatok, individualizálódott a magyar társadalom.

Néhány év óta megpróbáljuk erősíteni a helyi közösségeket. Nagyságrendekkel többen alakítottak egyesületeket, alapítványokat. Igaz, hogy ennek egy része pénzbeszerzési manőver, de azért alakultak természetvédő, egészségvédő szabadidős közösségek, tehát van a civil társadalomra igény. A közösségépítésnek meg kell jelennie valamiféle infrastruktúrában s ebben mindenféleképpen fontos a Művelődési Központ.

A 21. század elejére megváltoztak a kultúra mennyiségi viszonyai, a kulturális jelenségek, tevékenységek azon körének mennyisége, amelyekkel az egyes ember élete során találkozik.

Ma a világban a kultúra minden szférájában, nemében, fajtájában több alkotás, több jelenség cirkulál, mint bármikor ezelőtt. A mennyiségnek ez a rohama átalakítja a kultúra szerkezetét. Megváltozott a kultúra szerkezete, tehát az egyetemes kultúra, belső változatainak, szféráinak, fajtáinak rendje és egymáshoz való viszonya. A két nagy szociokulturális szféra, az autonóm (magas) és a szórakoztató – hétköznapi kultúra mellé, illetve fölé vagy alá harmadikként felépül a tömegkommunikáció világa (entertainment). Megváltoztak a kultúra érték – viszonyai, az érték fogalmának alkalmazási módja, a kultúrával kapcsolatos értékítéletek rendje. A többfajta kultúra ma mindenütt együtt él, de különböző szerkezeteket alkot. Együttélésük mikéntje magának az országnak, vagy más közösségeknek a milyenségét és minőségét is meghatározza.

Az elkövetkező idők fontos feladata, hogy a kulturális területet háttérbe szorító közgazdasági gondolkodást megváltoztassa. A kultúraértelmezést a szakterületen kívül tevékenykedők fejében meg kell változtatni, illetve gondolkodásváltás szükséges a kulturális területen dolgozók körében is. Nem képzelhető el hatékony gazdaságfejlesztés kulturálisan szegény közegben.

Az új elképzelések szerint a kulturális intézmények a letéteményesei mindenfajta gazdasági és regionális fejlesztésnek. Ahhoz, hogy valaki képessé váljon arra, hogy munkát végezzen vagy vállalkozzon, elég sokfajta kompetencia szükséges. Ezeket a legeredményesebben a kulturális szakma (művelődési ház, könyvtár, múzeum stb.) segítségével lehet fejleszteni,mivel ezeken a területeken megtalálhatók azok a szakemberek, akik emberekkel foglalkoznak és képesek vagy képessé tehetőek információ átadása mellett a kíváncsiság, a kreativitás, a kommunikációs minta, kooperativitás, manipulációs ( kézügyesség) kézség átadására is. Ez a paradigma – vagy koncepcióváltás nem azt jelenti, hogy kulturális területen dolgozóknak mást kellene tenniük, csak azt jelenti, hogy máshogyan kell ezt tenniük. A kulturális szakembereknek rendelkezniük kell pszichológiai és menthal higienes ismeretekkel, amelyek megerősítik azokat a képességeiket, amelyekkel tudatosan vagy öntudatlanul rendelkeznek, mint például az empátia, kommunikációs készségek és képessé kell válniuk ezeknek a kompetenciáknak az átadására.

A kulturális intézményrendszer jövője nem az, hogy az elit kultúra értékeit próbálja ráerőszakolni az emberekre és nem is az, hogy a politikai erőknek kiszolgáltatva küzdjön a megélhetésért és még csak az sem, hogy a populáris kultúra központja legyen, hanem sokkal inkább egyfajta tudásközponttá válásban rejlik,  ahol a lexikális tudás mellett a helyi közösségek segítséget kaphatnak a hiányzó kompetenciák fejlesztéséhez és lehetőség nyílna a vállalkozói kedv és az aktív állampolgári attitűd kialakulásának.

A jelenlegi gazdasági, szervezeti folyamatok erőteljesen átformálják életünket, kultúránkat, világunkat és befolyásolják a kulturális terület pozícióját a fejlesztési tervekben. 

Az embereknek szükségük van rá, hogy körülöttünk kavargó végtelen információkkal teli világot folyamatosan próbálják rendezni. A szervezetek létrehozzák a társadalom egészén belül saját, csak rájuk jellemző működési elvüket, és arra törekednek, hogy minél hatékonyabbá váljanak. Tehát zajlik egyfajta gazdasági egységesülés, mivel minden cég leghatékonyabban akarja megszervezni önmagát, zajlik egyfajta kulturális egységesülés az információáramlás (internet, műholdas tv, stb.) a divatok (valahová tartozás) hatására. 

Ezzel párhuzamosan azok a társadalmi csoportok, amelyek kulturális szegénységben élnek, végérvényesen ki/lemaradnak mind kulturális, mind gazdasági szempontokból. Egyre jellemzőbben a gazdasági pozíció határozza meg az emberek életminőségét és nem a nemzeti hovatartozásuk. Ugyanakkor a lelki kötődések miatt a helyi közösségek jelentősége nő mivel az emberek csak bizonyos méretekben képesek kapcsolatot építeni és átlátni folyamatokat. Átalakulnak az értékek is, az emberek információi, tudása (lexikális és kompetencia) rugalmassága, kreativitása, kultúrája határozza meg a szervezet, vállalat, az ország jövőjét.

Nagyon fontos tehát a kulturális szegénység csökkentése nem csak a gyermekeknél, hanem a felnőttek körében is (felnőttképzések, átképzések). Komplexen szükséges elindítani a kultúraváltási programot, amelyben hangsúlyos értékként  jelenhetnek meg az új gazdaság elemei.

A magyar közélet jelenlegi legfontosabb kérdése az uniós csatlakozás után megnyílt fejlesztési források felhasználása. A fejlesztések általános célja a népesség jólétének növelése, a jólét azonban a társadalmi kultúra minőségétől függ, nagyon fontos tehát, hogy a kulturális ágazatban dolgozó szakemberek mindent megtegyenek  a kultúra minőségének javulásáért.
Beszámolóm bevezető részében arra próbáltam rávilágítani, hogy napjainkban szükséges, hogy a kultúra, a közművelődési tevékenység és a kreatív gazdaság kölcsönösen támogassa egymást, hiszen valójában is egymás segítői.

Az utóbbi idők tapasztalatai  szerint  szaporodnak a helyi és térségi kulturális rendezvények, egyre több civil szervezet, csoport alakul. Kiskőrös és térségében egyre több személy, gazdasági egység válik pártolójává értékeink megóvásának és egyre  gyakrabban támogatnak kulturális rendezvényeket.

Az UNIO regionális politikája, közösségi elvre épülő támogatási rendszere előnyt jelenthet az aktív közművelődési kapcsolatokkal is rendelkező régióknak, kistérségnek, településeknek és csoportoknak. Ezért fontosnak tartom, hogy kiépítsünk kistérségi kulturális együttműködést, hiszen így könnyebben hozzá lehet jutni az uniós fejlesztési forrásokhoz.
A közművelődés jelentősége válság idején

A sajtó és a médiumok szerint csak gazdasági válságról van szó, pedig igazából társadalmi  válság  és ezzel együtt kulturális válságról is beszélhetünk. A globalizáció, ami az országok és kultúrák közötti gazdasági kölcsönhatás felgyorsult folyamata, amit a modern kommunikációs technológiák hatalmas eszköztára támogat. Mindezzel az a baj, hogy a folyamat túl nagy és gyors, mindenki számára kitárul az emberiség összes problémája és az egyén nem tud megoldásokat ezekre, valamint elveszíthető a kulturális identitás is.
Nekünk azon kell munkálkodnunk, hogy ne elveszítsük, hanem ismertté tegyük a nemzeti kultúránkat, melynek meghatározó része a közművelődésünk.

A közművelődés – mint iskolán kívüli nevelés, mint öntevékeny, önművelő, megismerő, kultúra elfogadó, művelődés és alkotó célú cselekvés, ami jellemzően együttműködésben, közösségekben valósul meg-sajnos válságban van és ezt kell a művelődési házakban dolgozó szakembereknek a segítségével áthidalni.
 A közművelődési intézmények a települések 84 %-án jelen vannak, az egyik legteljesebb kulturális intézményrendszer, ahol jelentős szervezeti változások, átalakulások történtek. A falvak esélyei csökkentek, fontos átszervezések történtek a városi és a megyei intézmények szervezetében és létszámában. Mivel az állami normatíva rendkívül kevés igazából az önkormányzatoknak kell megoldani a közművelődési intézmények fenntartását. A feladatfinanszírozás egy részét pályázatok segítségével az NKA, OKM, FVM és az EU-források biztosítják.

A kultúra s ezen belül a közművelődés gazdasági tényező „ kreatív ipar”, mert a tanuló társadalom, feltétele a gazdaság folyamatos fejlődésének.

A kultúra, ezen belül a közművelődés célja az esélyjavítás lehetőségének a megteremtése, a hátrányos helyzetű társadalmi rétegeket és hátrányos helyzetű térségeket  ágazati együttműködésekkel, komlex programokkal helyzetbe hozni, információs rendszereket kiépíteni.

A közművelődés lehetőségei: iskolarendszerű és iskolai rendszeren kívüli képzések szervezése, az információ adásának és az információ elérésének tudása, az információ alkalmazásának tudatosítása, a helyi termékek piacra jutás lehetőségének elősegítése ( marketing, e- kereskedelem ). A helyben szükséges  tudás elérésének megszervezése – fórumok, közösség fejlesztés, rendezvények, fesztiválok szervezése a kulturális turizmus fejlődése, helyi értékek és termékek bemutatása ( városnak ) a helyben élők szórakozási és rekreációs lehetőségének biztosítása. Fontos a kultúrák városfejlesztési és kulturális vidékfejlesztési projektek kidolgozásában és megvalósításában való kezdeményező, aktív részvétel, a helyi és térségi együttműködések ( Három Város Fesztivál) tudatos fejlesztése.

A fentieket összegezve: a közművelődésnek azért van  jelentőség a válságban, mert művészeti, helyi fejlesztő, ismeretszerző közösségeket működtet,  szakmai, térségi együttműködéseket hoz létre és ápol, segítő, támogató feladatokkal szociokulturális szolgáltatásokat biztosít.
Mottó: „ Ember a történet urává magát nem teheti. Fontold meg jól, mit kezdesz; válaszd meg az eszközöket okosságod szerint; munkálj fáradhatatlanul;s ha mindent, amit erőd és körülményed enged megtettél: nem vádolhatod magadat, bár a kimenetel óhajtásodnak meg nem felel is.”

Kölcsey Ferenc: Parainetis Kölcsey Kálmánhoz

A mottó mondanivalóját végiggondolva  a válság és pénzhiány ellenére mindent meg kell tennünk, hogy a lakosság számára a kultúrához való hozzáférés, a társas, öntevékeny művelődés lehetősége biztosítva legyen. Ki kell használni a hazai és EU-s pályázati lehetőségeket valamint a civil és vállalkozói szektor közreműködését és anyagi támogatását.

A Művelődési Központ tárgyi, fizikai adottságai, jelenlegi állapota

1973. január 1-én, Petőfi Sándor születésének 150. évfordulóján adták át a házat, azóta 38 év telt el. Az elmúlt időszakban különböző okok miatt, nagyon minimális felújítás történt az épületben és az épületen.

A kétszintes 2400 m2 alapterületű létesítményben elsősorban nagyrendezvények, de számos kisrendezvény is helyet kapott. Az elmúlt évtizedek alatt az épület minden helyisége, elektromos rendszere, fűtési  rendszere elavult, elhasználódott, korszerűtlenné vált. Hat évvel ezelőtt elkezdődött egy felújítási folyamat, amely során felújították a földszinti  mosdókat, amit azóta is nagy odafigyeléssel óvunk, felújították a színházterem nézőterét és a színpadot is, korszerűbb, esztétikusabb és  kényelmesebb lett a nézőtér, mert átbetonozták az aljzatot, és így 14 sor helyett 12 tágasabb sor lett, igaz 33 ülőhellyel kevesebb de komfortosabb, azaz 360 fő befogadására alkalmas jelenleg a színházterem.  Új linóleum került az aljzatra, valamint a mennyezeti világítás teljes felújítása és a mennyezet újrafestése is megtörtént.

A székek fa részei csiszolva és lakkozva lettek, valamint új kárpitot kaptak az ülőpárnák. A színházterem bejárataira is új függönyök kerültek. 

A színpad több mint 30 éves, lyukas, szakadozott háttér függönyeit új sötétkék függönyre cseréltük, valamint számunkra rendkívül fontos, hogy az épület átadása óta először zsinórpadlás ( díszlettartó) is felszerelésre került, ami nagyon megkönnyíti a színpadi dekorálást. 

A színpad padlózatának felújítása is megtörtént, fekete védőréteget kapott, amit évente újítani szükséges és így talán kevésbé porolódik.

Az elektromos érintésvédelmi ellenőrzést követően ebben az évben az Önkormányzat kijavítatta a hibákat az egész épületben, melynek része volt a kamaraterem világításának részleges felújítása is. Számunkra ez nagyon fontos, mert ezzel a kiállításaink színvonalát tudjuk emelni.

Fontos feladat még a színházterem szellőzésének megoldása, amelyet az önkormányzat ebben az évben el is kezdett, a munkálatok folyamatban vannak.

Emeli a házban tartott rendezvények színvonalát a pályázaton nyert fénytechnika használata,  ami 2 db 6 csatornás dimmerből, 48 csatornás fénykeverő pultból, 20 színes reflektorból és még sok egyéb összetevőből áll és mindez esztétikusan és biztonságosan van felszerelve a színpad köré.

A ház jelentős igénybevétele miatt ebben az évben a művelődési ház szinte minden helyiségét kifestettük.
Megoldásra váró feladatok

· Színházterem szellőző-berendezésének szerelési munkálatainak befejezése

· Fűtéskorszerűsítés

· Elsősorban a próbaterem valamint a többi kisfoglalkoztató terem aljzatának felújítása, linóleum csere

· A hátsó folyosón az öltözőkhöz tartozó mosdók felújítása

· Nyílászárók cseréje

· Emeleti aula világításának felújítása
Reményeink szerint a következő évben megkezdődnek a felújítási munkák és a megoldásra váró feladatok a házban jelentősen lecsökkennek. Kiskőrös Város Önkormányzata két pályázatban nyert pénzt a Művelődési Központ felújítására, ami tartalmazza a nyílászárók cseréjét, az akadálymentesítést (mozgáskorlátozott  mosdó, lift),kisfoglalkoztatók,próbaterem, kamara felújítása(világítás,hangtechnika,aljzat,mennyezet).
Technikai fejlesztések

Több éve az első helyen volt a technikai fejlesztések listáján a fénymásoló cseréje és mivel  végleg javíthatatlanná vált, a régi készülék árának a beszámításával egy új modern fénymásoló beszerzését biztosította az önkormányzat.

Projektor és vetítővászon használata a művelődési ház számos rendezvényén szükséges lenne, hiszen a város intézményei, iskolái, óvodái az önkormányzat és sok civil szervezet, csoport tartja összejöveteleit, műsorait a házban és rendezvényeken igényelnék a projektor és vetítővászon használatát.

Az utóbbi időben a színházteremben tartott rendezvények hangosítását egyre gyakrabban nem tudjuk megoldani megfelelő színvonalon,mert a hangtechnika elavult,korszerűtlenné vált. Ezért fontos a hangtechnika felújítása  a színházteremben.
Működés feltételei, kapcsolataink

Intézményünk kis létszámú, de felkészült, megfelelő végzettséggel és tapasztalattal rendelkező dolgozókból áll. Ez a létszám az év nagy részében elegendő, azonban a városi nagyrendezvények, fesztiválok alkalmával több segítő alkalmazása szükséges.

Intézményünkben közel 25 kiscsoport, klub, szakkör,civil szervezet tartja összejöveteleit, számos kis és nagyrendezvényt bonyolítunk átlagosan 12 órás nyitva tartással. Minden eseményt bejegyzünk a helyiségek használatáról, a látogatók számáról.

Az intézmény munkarendje, nyitva tartása és terem kiadás- bérlés rendje szabályozott.

Az előző évekhez hasonlóan a kiemelt városi nagyrendezvényeket intézkedési terv és koordinációs megbeszélés előzte meg, ahol a szervezésben közreműködő intézményekkel kicseréltük az információt, pontosítottunk, egyeztettünk a sikeres lebonyolítás érdekében.

A kulturális tevékenységekkel foglalkozó intézményekkel ( VAMI, Városi Könyvtár, Petőfi Szülőház és Múzeum ) jó kapcsolatban vagyunk, különböző rendezvényeket közösen szervezünk vagy kiegészítjük egymás programjait 

( Magyar Kultúra Napja , Augusztus 20., október 6., október 23. kiállítások stb )

A város oktatási intézményei ( óvodák, iskolák) számos rendezvényüket ( óvodás táncest, iskolai műsoros est, tanévnyitó- tanévzáró) tarják az épületben, amelyekhez helyet és jelentős segítséget biztosítunk.

Rendszeresen részt veszünk országos értekezleteken, konferenciákon, jó kapcsolatban vagyunk a megyei regionális és országos szakmai szervezetekkel.
A helyi közművelődési tevékenység

Látogatottság

A Művelődési Központ a város meghatározó közművelődési intézménye, amely Kiskőrös és környéke lakosságának művelődési és szabadidős igényeinek a kielégítését és biztosítását látja el.

A város közművelődési tevékenységének túlnyomó része az intézményekben történik. A két szintes épület kis és nagyobb termei, a színházterem lehetőséget biztosítanak egyszerre több program lebonyolításához. A gyermek és felnőtt színházi előadások, a tanfolyamok, a klubfoglalkozások, a civil szervezetek programjai , a művészeti csoportok, a város oktatási és kulturális intézményeinek rendezvényei mind itt kapnak helyet. 

E sokrétű tevékenységből fakadóan a város és vonzáskörzete lakosságából 2010. november végéig közel 100 000 ember fordult meg az intézményben.

A legnagyobb számban a gyermek- és ifjúsági korosztály látogatja a művelődési házat.

Ez elsősorban a nagyszámú mazsorett csoportoknak, modern tánctanfolyamoknak, nemzetiségi és művészeti csoportoknak köszönhető.

Sok idős ember jár a nyugdíjas és cukor klubokban, a szlovák amatőr együttesekbe, színházi előadásokra.

A fiatal felnőttek és a középosztály elsősorban a szórakozási alkalmakat keresik (pl. városi nagyrendezvények, fesztiválok,) de részt vesznek a színházi előadásokon, felnőttképzéseken.

Az elmúlt évek beszámolói, intézményi statisztikái alapján elmondható, hogy a lakosság a legkülönfélébb célokra, eseményekre veszi igénybe az intézményt, illetve annak rendezvényeit.

Közösségi színterek használata

     I.   Térítésmentes helyiség és technika használata, ügyintézés

(A csoportok vezetőit tiszteletdíj illeti meg.)

Csoport neve
Helyiség használat időpontja
Helyiség
1. Népdalkör
Vasárnap
15.00-17.00
fsz. 1-2-3    

2. Néptánc  I-IV.
Hétfő
16.00-22.00
próbaterem

3. Mazsorett I-VII.
Hétfő
17.00-18.00                                    


Kedd
16.00-17.00
színpad   


Szerda
14.00-19.00 
vagy    


Csütörtök
16.00-17.00
em. aula 

Péntek
14.00-18.00              vagy Petőfi tér
     II.     Térítésmentes helyiség és technika használat, ügyintézés
1..  Városi Fúvószenekar                    egyeztetés szerint

2.    Nyugdíjas Nótakör                     Csütörtök          16.00-18.00

em. 2 terem
3.    Nyugdíjas klub       
Kedd          
16.00-19.00            fsz. 1-2-3. terem

4.  Cukorbetegek klubja 
Csütörtök  
17.00-20.00          
fsz. 1-2-3. terem

5.    Vasutas cukor klub  
szerda         
16.00-18.00         
fsz. 1-2-3. terem

7.    Modern tánc                                 péntek                15.00-18.00                próbaterem

8.     Fashion Dance                              csütörtök  14.00-18.00                próbaterem

9. Német Kisebbség   


egyeztetés szerint

10. Pszichodráma csoport   

egyeztetés szerint            kék terem

11.  Polgári Kör            

szerda        19.00-21.00               fsz.1-2-3 terem

13. Természetjáró klub 


egyeztetés szerint

14.. Egyéb civilszerveződések alkalmi időpont egyeztetés

15.  Vállalkozók Klubja                      időpont egyeztetéssel különböző helyszíneken
17. Dudolgató                                      hétfő                      10.30-                     fsz.l.

18.  Jóga klub                                      hétfő                       9.30-12.00             próbaterem

                                                           Szerda                    16.30-18.00           próbaterem     

A közösségi színterek használatának a rendje mutatja állandó csoportjaink idő és terembeosztását. Ezek  a csoportok ingyenesen használják a helyiségeket, a rendelkezésre álló technikát, valamint segítünk  az ügyintézésben, meghirdetjük rendezvényeiket a helyi médiában, plakátokon, szórólapokon.

A helyi kultúra közvetítését és fejlesztését szolgáló közművelődési gyakorlat  rendkívül sokszínű és gazdag. Intézményünk ezek megszervezésében és lebonyolításában részt vesz. Idetartoznak a városi rendezvények: Újévi koncert,  óvodák, iskolák műsoros estjei, Idősek Napja, Városi Gyermekkarácsony, Nagymama  bál, Szilveszter, Jótékonysági estek, Országos Középiskolás Kertészeti és Szőlészeti Verseny, Gyermek Szépségverseny. 
A helyi társadalom közösségi kultúrájának fejlesztését a helyi társadalmi összetartozását erősítik a civil szervezetek. Biztosítjuk a helyet a Nyugdíjas klubnak és segítjük munkájukat.

Az utóbbi években egyre aktívabb a működésük, színesek és sokoldalúak a programjaik. Van nótakörük, időnkét kirándulásokat, vetélkedőket, bálokat, ünnepi műsorokat szerveznek és mutatnak be.

Nálunk működik kettő cukorbetegek klubja, akik havi rendszerességgel találkoznak. Ők is ismeretterjesztő előadásokat, bálokat, ünnepi alkalmakat szerveznek.

.

Újonnan beindított klubunk a „ Dúdolgató” kismamák és kisbabák részére. Heti egy alkalommal „ beparkolnak” a babakocsik a földszinti folyosóra és igen kellemes hangulatban anyukák tanulják a dalokat, mondókákat, a babák pedig jól érzik magukat a mászószőnyegen és a teremben.

Vállalkozói klubunk harmadik éve működik nagyon hatékonyan, első év az összeszokás időszaka volt, a második évben különböző ismeretterjesztő előadások biztosítottak információkat a vállalkozók részére, most a harmadik évben  a vállalkozok bemutatják saját vállalkozásukat különböző módon (helyszínen, projektoros vetítéssel stb.) A vállalkozók szívesen jönnek az összejövetelekre, jól érzik magukat,komolyan veszik a klubtagságot.
Új kezdeményezés volt az Adventi tér kint a Művelődési Központ előtti téren 

ahol a civil szervezetek közreműködtek.  Sütötték a gesztenyét forralták a bort és az almalét,

és minden este zenés műsorokat láthattak, hallhattak az ide érkező vendégek. Jó kezdeményezésnek tűnik, ezért ebben az évben folytatása lesz.
A létkultúra közvetítését és fejlesztését szolgáló közművelődési gyakorlathoz tartoznak az ismeretterjesztő előadások, amelyeket több témában is szerveztünk.

Csillagászati bemutató és előadás, történelmi előadássorozat, úti élménybeszámolók, filmbemutató, könyvbemutató,egészségügyi előadások,mezőgazdasági előadások.
 Ismeretterjesztő előadásaink a következők voltak: 
  Környezeti bűneink (rendőrségi előadás)  Szent korona  (ismeretterjesztő előadássorozat),  A fizika csodái-rendhagyó fizika órák  Rendhagyó osztályfőnöki órák a kábítószerről  Háború a nemzet ellen  (vetítés+ előadás), Babáink egészsége (előadás a babaklubban),  Középpontban a vitalitás- az egészség klub előadása,  Görgey szerepe a téli hadjáratban (történelmi előadás),  Otthontól- az óvodáig- szülők-óvónők fóruma, Természeti kincseink- előadássorozat a Szűcsi erdőről,  idegenvezető kerestetik- vetélkedő, ” Szemünk világa” - előadás a vakok  és gyengénlátók szervezésében, Trianon- történelmi előadás  Játszva angolul-foglalkozás gyermekeknek, Modern eszközök a konyhában-alapanyagokról,edényekről,receptek mindenkinek, Tájékoztató a munkaerőpiac igényeiről, Gyermek agykontroll ,Gazdafórum, Életmódváltoztatással az egészségért- ismeretterjesztő előadás, Városismereti séta,  Séta a tejúton- csillagászati előadás +távcsöves csillagvizsgálat a téren”A biztonságos városért” polgárőrök előadása, Szívünk védelmében-egészségügyi előadás.

”Ősszel készülünk a tavaszra”  -Bálint gazda előadása
Gyerekek részére játszóházak és kézműves foglalkozások biztosítottak elfoglaltságot.

Felnőttek mezőgazdasági képzéseken, vagyonőri tanfolyamokon, könyvelői tanfolyamok vettek részt
.

A kreativitás és az önkifejezés kultúrájának ápolását az intézményben az évtizedes múltra visszatekintő művészeti csoportok segítik. Mazsorett csoportok, Városi Fúvószenekar, Szlovák Nemzetiségi Népdalkör és Citerazenekar akik ebben az évben megerősödve több új taggal bővülve, még színvonalasabb előadásokat tartottak, a Szivárvány Nemzetiségi Néptánc csoport vendégszerepelt Hollandiában és Párizsban, valamint számos hazai fellépésük volt
Az ünnepi és egyetemes kultúra fejlesztést segítik a város kiemelt eseményei, a Szüreti Fesztivál, Petőfi Szilveszter, a Magyar Kultúra Napja, Városi Napok- Rétesfesztivál, Fúvós és Mazsorett Fesztivál, a Megyei Ifjúsági Néptáncválogató .

Ezeken a rendezvényeken a nagyszámú helyi csoportokon túl hivatásos művészek és együttesek is fellépnek. Ezek a rendezvények a város és a kistérség kiemelt kulturális eseményei. Ide sorolhatjuk még a nemzeti ünnepek megemlékezéseit, műsorait ( Márcisu 15., augusztus 20., Szent István napja, Október 23.)

Színházi előadásaink is ezt a területet gazdagítják.

Előadások gyerekeknek:
Hóbarát jóbarát –zenés mesejáték Szegedi pinceszínház előadásában kisiskolásoknak
Didergő király- zenés mesejáték   A Szegedi Pinceszínház előadásában


Piroska és a farkas  A VSG Dancegruppe táncszínház előadása kisiskolásoknak

Jancsi és Juliska A VSG Dancegruppe táncszínház előadása kisiskolásoknak és óvodásoknak
Gyermek színházi előadássorozatunk a kisiskolásoknak bérlettel, az óvodásoknak és a középiskolásoknak előadásonként szerveztünk.

Ebben az évben ismét a Forrás Színház előadása kiemelkedően színvonalas volt. Élő zenekar élő éneklés, szép mozgás, szép magyar beszéd, biztos szövegtudás,igényes díszlet, hang és fénytechnika.
Ebben az évben új társulatként,új műfajjal jelent meg kínálatunkban egy Budapesti táncszínház akiktől két mesedarabot is megvettünk. Képzett balett táncosok előadásában láthattuk a Piroska és a farkast valamint a Jancsi és Juliskát. Klasszikus komolyzenei betétekkel színekkel,fényekkel nagyon színvonalas előadásokat láthattak a gyerekek amelyek el is nyerték tetszésüket
Egy előadás színvonalánál igen pozitív vélemény az, amikor közel 400 gyerek ül bent a nézőtéren és pisszenéstelen csend van majd házat rengető ováció.

Hasonló élményeket szeretnénk biztosítani  a jövőben is a gyerekek részére

Az óvodák részére megrendelt darabok esetében az Óvoda Igazgatósággal egyeztettünk az időpont, műfaj megjelölésével
.
Előadások felnőtteknek:


            Vaszary-Fényes-Szenes 

                       Az ördög nem alszik  című bohózat két felvonásban




A budapesti FOGI Színház előadásában


                                     Anthony Marriott –Alistair Foot     



    Csak semmi szexet, kérem mi angolok vagyunk

                                   komédia két részben  



           Turay Ida Színház előadásában

                      József és a színes, szélesvásznú álomkabát

                            ( Musical kétszer ötven percben)        

                                   A Sziget Színház előadásában

                      A trója Rockopera két felvonásban
                                   A Sziget Színház előadásában
Az elmúlt színházi évad darabjai, nagydíszletes, igazi színházi hangulatú darabok voltak. A zenés vígjátékok, operettek és musicalek a közönség kedvencei ezért főként ezekből válogatunk.

Színházi kiajánlásunkat műsorfüzetben és plakátokon jelentetjük meg és eljuttatjuk az intézményekhez, gazdasági egységekbe, a környező településekre, meghirdetjük a Kábel TV- képújságján és a helyi újságban is. Kiskőrös és környéke színházszerető lakossága megszokta az elmúlt években, hogy igényes jó szereposztású színházi előadásokat láthatnak, ezért szívesen jönnek, jó hangulat uralkodik az előadások alatt, ahol a közönség és a színészek is jól érzik magukat.

Kiállításaink:

        Magyar Kultúra Napja   Petőfi Népe sajtófotóinak vándorkiállítása 

         „Környezeti bűneink”A rendőrség által lefoglalt tárgyak kiállítása
          Kistérségi óvodák rajzkiállítása
          „Asszony lesz a lányból” gyűjteményes  kiállítás  régi  szlovák lakodalmas fotókból

          A fizika csodái-interaktív kiállítás 

          A kábítószer- interaktív kiállítás

          „Föltámadott a tenger”c. kiállítás Madaras László Bösztörpusztán készült fotóiból
          Szücsi erdő kincseinek kavicsra festett kiállítása Simonné Dulai Mária alkotásaiból 
          Városi napok-„ 365 Belső Lépés 100 méteren”c. kiállítás Háló Gyula versei

                               Artner Ilona,Lehel Endre,Mikó F. László,Volker Schwarz
                               képzőművészek alkotásaiból

          Kiskőrösi fiatal amatőr fotósok kiállítása

          Szüreti napok-„Portrék és tájak” c. festmény kiállítás Száva Sándor alkotásaiból

 „ Megóvlak” c. gyermekrajz kiállítás az állatokról
„Séta a tejúton” c. csillagászati kiállítás
Simon András grafikus kiállítása

Kiállításaink közül ebben az évben a legsikeresebb volt „ Az asszony lesz a lányból” c. gyűjteményes kiállítás.  Nagyon sokan közreműködtek a fotók összegyűjtésében, legfőképpen a Kiskőrösi Szlovák Egyesület tagjai.A magántulajdonban lévő képeket eddig csak kevesen vagy senki sem láthatta, most ezek  nyilvánosságot kaptak A téma is nagyon népszerű hiszen régi lakodalmas képeket, esküvői fotókat nézhetett meg a közönség és sokan találtak ismerősöket, rokonokat a képeken, nagy volt a látogatottsága.
A másik jól sikerült kiállításunk „ A fizika csodái” címmel egy interaktív kiállítás volt

amelyet több mint 800 gyerek és sok-sok felnőtt látogatott meg. Nagyon élvezték a látogatók, hogy mindent ki lehetett próbálni , voltak akik többször visszajöttek, hogy alaposan megismerjenek minden játékot. 

Nagy sikere volt még a Városi Napokon megnyitott kiállításnak A „365 Belső Lépés 100 méteren” c kiállítás érdekessége az volt,hogy Háló Gyula aki régen Kiskőrösön élt, írt minden napra egy gondolatot, tehát 365 gondolathoz társítottak 365 képzőművészeti alkotást. Ennek a kiállítását úgy oldották meg az alkotók,hogy egy hét volt egy tábla (hat hétköznap és a vasárnap)Rendkívül színvonalas és bensőséges kiállítás volt nagy látogatottsággal. 
Nagyrendezvények

Ebben az évben is két nagy fesztivál megszervezésében, lebonyolításában, koordinálásában közreműködtünk és végeztük a z operatív munkát.

A Városi Napok- Rétesfesztivál az elmúlt kilenc évben még sohasem volt egyforma. Volt már három napos, két napos, egynapos, bent a rétes, kint a rétes stb. Az idén két napos volt,   rendezvénysátor volt felállítva a művelődési ház melletti parkolóban, ahol vasárnap a rétes készítés folyamatát tekinthettek meg az ideérkező vendégek,ebben az évben először zsürizve

volt az itt készített rétes, a legkülönfélébb díjak lettek kiosztva. Egészen kiváló minőségű volt a megvásárolható rétes, volt étel pavilon  elegendő ülőhellyel, faházak voltak felállítva a borosoknak, a tér hangulatos volt, ahol a vendégek jól érezhették magukat.

Szombaton és vasárnap szerepelhettek a helyi csoportok, valamint színvonalas műsorok biztosították a jó szórakozást mindkét este a térre érkező vendégeknek.
Szombaton délután fúvószenekari találkozó volt. Hat fúvószenekar mutatkozott be a közönség nagy örömére. Rendkívül színvonalas, jó hangulatú volt a bemutatkozás.

Nagy sikere volt vasárnap délelőtt az óvónők előadásában bemutatott Csigamesének
Ebben az évben a Szüreti Fesztivál Petőfi téri arculata is átalakult. A szabadtéri színpad és környéke az eddigi megrendezések legprofibbja volt. A színpad hang,- fénytechnikája, tetőfedése, a színpad biztonsági lekerítése és őrzése a mai elvárásoknak maximálisan megfelelt.

A borutca a tér másik felére került. A  faházak felállítása, ahol a bor és az azt kiegészítő gasztronómia váltakozott, hangulatos volt .Az erős emberek bemutatója, a Szivárvány Néptánc együttes sátora az idén is nagy sikert aratott és szintén emelték a rendezvény hangulatát és színvonalát.

Több évente ismétlődő nagyobb rendezvénye van városunknak, amelyeket a művelődési házban tartunk: Idősek Napja, Újévi koncert, Országos Középiskolák Kertészeti- Szőlészeti verseny, Iskolák, óvodák műsoros estjei, Kiskőrösi Szlovákok műsoros estjei,  Megyei Ifjúsági Néptánc válogató fesztivál, „ Petőfi Túra” elnevezésű gyalogtúra.

Az együtt élő másságok kultúrája
Kiskőrösön a Szlovák nemzetiségi hagyományok ápolása kiemelkedő jelentőségű. Ezt elsősorban a Kiskőrösi Szlovákok Egyesülete, a Kiskőrösi Szlovák Nemzetiségi Népdalkör és Citerazenekar valamint a Szivárvány Néptánc együttes tevékenysége biztosítja. Ezek a csoportok több zenés-táncos estet ( pl. Rétesfesztivál, Alma bál,Zsuzsanna napi bál, Sültkrumpli zmacskalóval) szerveznek intézményünkben, valamint rendszeresen fellépnek a város és a térség rendezvényein, ápolják a szlovák folklór hagyományait.

A Német Kisebbségi Önkormányzat is nálunk tartja összejöveteleit, rendezvényeit. Német kiejtési és szavalóversenyt szerveznek évente a tanulóknak valamint itt tartják a Mikulásnapi ünnepséget is.
A Cigány Kisebbségi Önkormányzat Roma Karácsonyt szervezett a színházteremben.

Kiskőrös város intézményei, egyházi, civil szerveződései sok rendezvényét tartja a Művelődési Központban.
Segítjük előkészületeiket, biztosítjuk a próbák lehetőségét és a lebonyolításban is közreműködünk.

Feladatunk az, hogy befogadjuk a jó kezdeményezéseket, segítsük azokat, 

Valamint kínálatot biztosítsunk azzal a szándékkal, hogy a helyi kulturális igényeket és szükségleteket kielégítsük.

Kiskőrös, 2010. november 30.
                                                                            Szabó Gyuláné sk.
                                                    Petőfi Sándor Művelődési Központ igazgató

Ellenjegyzem: 

                       Domonyi László  polgármester
HATÁROZAT-TERVEZET

A Képviselő-testület a Petőfi Sándor Művelődési Központ 2010. évi beszámolóját elfogadja. 
